
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Leon Petru Pop,



Preşedintele Comisiei pentru muncă şi protecţie socială

AVIZ

asupra propunerii legislative privind majorarea alocaţiei de stat pentru copii şi a alocaţiei suplimentare pentru familiile cu copii



Biroul permanent al Camerei Deputaţilor a transmis, cu adresa nr. 455 din 3 februarie 2000, Comisiei pentru drepturile omului, culte şi problemele minorităţilor naţionale, în vederea avizării, propunerea legislativă privind majorarea alocaţiei de stat pentru copii şi a alocaţiei suplimentare pentru familiile cu copii.



În şedinţa din 16 februarie 2000, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil cu următoarele amendamente:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Art. 1 – “Începând cu luna ianuarie 2000, cuantumul lunar al alocaţiei de stat pentru copii, acordată potrivit Legii nr. 61/1993, se majorează la 200.000 lei”.
    Domnul deputat Liviu Alexandru Mera a propus reformularea art. 1, după cum urmează:

    “Începând cu luna martie  2000, cuantumul lunar al alocaţiei de stat pentru copii, acordată potrivit Legii nr. 61/1993, se majorează în raport de veniturile părinţilor şi a numărului de copii din familie”.

    Membrii comisiei au admis amendamentul cu majoritate de voturi.
    Deşi alocaţia este acordată de stat copilului, nu se poate face abstracţie de situaţia concretă a veniturilor familiei din care acesta face parte. Dacă se menţine formularea din propunerea legislativă s-ar crea o discriminare pozitivă pentru copiii ai căror famililii realizează venituri mari.

2.
·     Art. 2 – “Începând cu luna ianuarie 2000, cuantumul lunar al alocaţiei suplimentare pentru familiile cu copii, acordată potrivit Legii nr. 119/1997, se majorează la:

· 200.000 lei pentru familia care are doi copii în întreţinere;

· 300.000 lei pentru familia care are trei copii în întreţinere;

· 400.000 lei pentru familia care are patru sau mai mulţi copii în întreţinere”.
    Domnul deputat Liviu Alexandru Mera a propus înlocuirea vocabulei “ianuarie” cu vocabula “martie”, precum şi completarea art. 2 cu un nou alineat având următorul cuprins: 

    “Nu beneficiază de aceste majorări copiii ai căror familii au un venit lunar pe membru de familie de 3.000.000 lei”.

    Amendamentul a fost admis de membrii comisiei cu majoritate de voturi.
    În spiritul amendamentului de la 

art. 1 este necesar să se stabilească un plafon de venituri pentru fiecare membru de familie peste care nu li se mai acordă majorările propuse în iniţiativa legislativă. 

PREŞEDINTE,

Marţian Dan

